section_heading: Životopis
paragraph_text: Znanstveni interes dr Kogoja bili su alergije, egzem, kožna tuberkuloza i kematodermije. Osobito se bavio praćenjem, prognozom, profilaksom i liječenjem alergija. Iz alergološkog područja ističu mu se radovi o antikutinima i prokutinima, superponiranim tuberkulinsko-trihofitinakim reakcijama, alergijskim zbivanjima na koži, superponiranim epikutanim reakcijama, superponiranim tuberkulinskim reakcijama, medikamentoznim egzantemima, medikamentozne dermatopatijama, pruritus, superponiranim trihofitinskim reakcijama, upliv serotonina na alergijske kožne testove, o kortikotropinskoj terapiji u dermatologiji i ulogu histamina u ekcemskoj reakciji te eksperimentalna istraživanja alergijskih reakcija kod ekcema i pruridermatitisa (atopijski dermatitis). U dermatološko nazivlje uveo je naziv pruridermatitis (Pruridermatitis allergica chronica constitutionalis) umjesto naziva neurodermitis odnosno endogeni ekcem, prurigo-astma, prurigo Besnier. Bavio se klinikom, serologijom i terapijom sifilisa, gdje je upozorio na tzv. kitični moment u liječenju sifilisa. Znanstvene zasluge dr Kogoja su opisivanje spongiformne pustule kao histološkog noviteta i u medicinskoj literaturi ona nosi njegovo ime. Konačno definiranje mljetske bolesti Kogojeva je zasluga. Objavio je oko 230 znanstvenih i stručnih radova, 5 knjiga, monografije i priloge za priručnike i udžbenike. 70 znanstvenih i stručnih radova koje je napisao obrađuje alergologijsku i imunobiologijsku problematiku,